Blaservertoning onder vergrootglasDie Stormers vier hul spogsege in die eindstryd van die Verenigde Rugbykampioenskap. Foto: Twitter. Dit help nooit om oor gedane sake te kla óf om verskonings te soek nie, maar Andrew Brace se vertoning in die eindstryd van die Verenigde Rugbykampioenskap (VRK) het veral in Pretoria ’n paar wenkbroue laat lig. Jake White het al die kuns vervolmaak om iets met ’n ompad te bevraagteken en die Bulls se direkteur van rugby het ná die afloop van die wedstryd dit geïmpliseer dat die skeidsregtervertoning ’n rol in die uitslag van die wedstryd gespeel het. Die Pretorianers het die wedstryd met 18 – 13 verloor nadat die Stormers met ’n uitstekende poging in die tweede helfte vorendag gekom het. “Dit is maar hoe dit is; ek dink nie ons sou ooit daardie wedstryd gewen het nie. Ek dink dat die skeidsregter uitstekend was en hy het dinge hanteer soos wat hy dit gesien het. Op die ou einde is dit eintlik al wat jy van ’n skeidsregter verlang,” het White gesê. Volgens White help dit nie veel om ’n klakous te wees nie, terwyl hy ook sy spelers leer om ’n nederlaaghou op die ken te vat en aan te beweeg. “Teen rustyd het hulle in ons helfte van die veld gespeel en ’n strafskop vir onkantspel gekry. Ons was omtrent ses keer in hul speelgebied en kon nie een keer ’n strafskop bewerkstellig nie. Ons het nie beheer oor sulke dinge nie.” Maroela Media het by Stefan Breytenbach gaan kers opsteek om te hoor wat hy van die skeidsregtervertoning gedink het. Breytenbach was in sy skeidsregterdae een van Suid-Afrika se voorste assistent-skeidsregters en hy was onder meer saam met Jonathan Kaplan en Christie du Preez in aksie by die 2013-Curriebekereindstryd tussen die WP en die Haaie. “Kyk, moet dit nie van die Stormers wegvat dat hulle die titel verdien het nie. Tog glo ek dat hulle met veral onkantspel weggekom het.” Volgens Breytenbach was daar egter drie beslissings wat ’n groot invloed op die wedstryd gehad het. “In die 44ste minuut was Damian Willemse ’n paar meter onkant by die skrum wat tot die Stormers se eerste drie gelei het. Terselfdertyd kan Evan Roos se drie ’n minuut later as ’n dubbelbeweging gesien word omdat hy vir ’n tweede keer sy knie gebruik het.” ???? Slick Hands???? Electric Pace???? Powerful Finish@THESTORMERS score their first Grand Final try ????#URC | #STOvBUL | #AllFor1 pic.twitter.com/gdppDDPUfU — United Rugby Championship (URC) (@URCOfficial) June 18, 2022 Hy het ook ’n keer of wat weer na die finale beweging van die wedstryd gekyk. “’n Losskrum was toe gevorm en tegnies gesproke mag Warrick Gelant dan nie die bal gespeel het nie. Hy was die tweede speler wat by die losskrum gearriveer het en hy het nie dieselfde regte as die speler wat eerste by die aksie betrokke was óf die duikslag uitgevoer het nie. Op sy beurt het John Dobson nie veel klagtes oor die skeidsregter se vertoning nie. “Selfs toe ons agter was, het ek vir myself gesê dat hy hom goed van sy taak kwyt – veral wanneer jy die skeidsregtervertonings in ons vorige wedstryde in ag neem. Ek dink hy was rêrig goed,” het die Stormers-breier gesê.